  Виталий Пронин Така. Дыр вуэмын воштӥськыны, ӟечез сярысь малпаськыны. Уд оскиське, малпанъёс быдэсмо шуыса? Арня кутсконын маке лушкемзэ малпалэ, со одно ик улонын быдэсмоз. Чыры-пырыосын валче мылкыддэс эн куашкатэ, керетонъёсы эн пыриське, кӧё-вӧё сиёнлэсь возиське. Ош. Визьманы вырисез трос, но тӥ ас малпанъёсты вылын сылэ. Улонады маке выльзэ но тунсыкозэ пыӵатэмды потэ ни, но эн дыртэ, шутэтскон нуналозь ваньмыз ас понназ радъяськоз. Удалтоз ужбергатӥсьёслы. Кинлы ке ӟеч уж ӵектозы. Тазалыкты чутэ ке, чидаса эн улэ, эмъясьёслы вазиське. Кыктоос. Эшъёсыныды люкиськыны эн дыртэ, оген улыны секыт. Тодэмдэс шара вераны эн кышкалэ, ушъяськись шуыса нокин уз малпа. Эшъёстылэсь коньдон курытозь, ӵыжы-выжыосты доры вамыштэ. Соос юрттозы но, визь-кенеш но сётозы. Ваньмон дыръяды сюлэмдыя кельшись киужен выре. Кисло-кусло. Туж тунсыко вакытты. Ма борды басьтӥськоды, ваньзэ капчиен быдэстоды. Вань тодэмдэс соку ик шараяны эн дыртэ. Огназы улӥсьёс выль эш шедьтозы. Ялан кин ке понна сюлмаськиськоды, дыр вуэмын асьтэ сярысь малпаськыны. Лев. Нырысь ик асьтэ ужъёстэс быдэстэ, собере гинэ эшъёстылы юрттӥськыны басьтӥське. Арня шорын котыр ласянь удалтоз. Мылкыддэс куашкатыны вырисьёс шедёзы, вань верамъёссэс пеляды эн понэ. Арня пумын дорады пуке, юрт котырады утялтӥське, кулэтэм арбериостылэсь мозмытске. Нылмурт. Асьтэлы асьтэос кузё луэ, муртъёслэн юрттэмзылы оскиськыны уг яра. Куаретӥсьёс луизы ке, эн йыркуръяське: тӥ уждэс умой быдэстӥськоды. Кылдэс пинь сьӧрады возе, котырады трос люкаськемын вожъяськисьёс но супыльтыны яратӥсьёс. Сюлэмдэс буйгатозы яратоно муртты, семьяды. Весъёс. Мылкыдъёсты дурыныз пӧзё, но уждылэн азинлыкез уг адӟиськы. Мултэс ужез вылады эн басьтэ, эшъёсты но мед тыршозы. Чаклаське, матысь тодмоосты пӧлын кыл вӧлдӥсьёс вань, юмоке шедьыны быгатоды. Малпамтэ шорысь палэнысь ӟеч коньдон басьтоды, пунэм тыронъёстэс берыктыныэн вунэтэ. Скорпион. Дышетскем ноку но мултэс уз луы. Нырысетӥ интыын — компьютерен ужаны быгатон, ужады сое тросгес кутоно луоды. Куное ӧтисьёс луозы — дорады пуке. Коньдонлы уд ёрме, арня шорын бадӟым арбери басьтоды. Эшъёсты кураськыны лыктозы, уксёдэс сётӥды ке, уз ни берыктэ. Ыбылӥськись. Дыр вуэмын ӧжытак шутэтскыны. Ваньмыз ӝог акыльтоз, чыры-пыры тырмымтэос мылкыддэс куашкатозы. Эн керӟегъяське, утелэ тазалыктэс. Кияды шедем коньдонэз соку ик быдтыны эн дыртэ. Маке басьтыны малпады ке, семьяеныды кенеше. Сюро кеч. Калык пӧлтӥ мултэс ветлыны уг яра бере, арнядэс дышетсконлы сӥзе. Онлайн семинаръёсы пыриське. Коньдонэн герӟаськем ужъёстэс вуоно арнялы кельтэ. Тодмотэм адямиослы эн оскиське, мылкыдэз пуромытӥсь шудонъёсы эн пыриське. Котырады арлыдоос вань, соослы юрттӥське. Ву кисьтась. Муртъёслэн сюлмаськонъёссы тӥлесьтыд йырдэс висьытыны кулэ ӧвӧл. Вань веранъёсты вылады басьтӥськоды, уте тазалыктэс. Арняды секытэн ортчоз, со понна арня пумын ӟеч ивор шумпоттоз. Выль ужъёс борды эн басьтӥське, азьвыл мытэмзэ йылпумъялэ. Чорыгъёс.  Мылкыдды дурыныз пӧзе, йырады пӧртэм малпанъёс бергало, нош соосты уже кутыны уд валаське? Киды лыдэ ке но, выль уж борды басьтӥськыны вакытуг тупа на. Кивалтӥсьёсын пумиськоды, асьтэос трос эн вераське. Ваньмон дырдэс уждылы сӥзиськоды — семьяды сярысь ноэн вунэтэ.  